અમદાવાદ: ‘મમ્મીએ કાકાને હથોડી આપી અને પછી કાકાએ તે હથોડી પપ્પાના માથા પર મારી દીધી… મમ્મીએ મને કહ્યું કે કોઇ ને કહેવાનું નથી… જો કોઇને કહીશ તો તને પર્સ લાવવા માટે રૂપિયા નહીં આપું…!’ આ શબ્દો છે પાંચ વર્ષની માસૂમ બાળકી પ્રતિજ્ઞાના કે જેની નજર સામે તેના પિતાની કરપીણ હત્યા કરવામાં આવી છે. નારોલ વિસ્તારમાં ગઇ કાલે લેબર કોન્ટ્રાક્ટરની થયેલી રહસ્યમય હત્યામાં માસૂમ બાળકીએ પોલીસ સમક્ષ ચોંકાવનારો ઘટસ્ફોટ કર્યો છે. લેબર કોન્ટ્રાક્ટરની પત્નીએ તેના પ્રેમી સાથે મળીને તેના પતિની હત્યા કરી હોવાની પોલીસને અાશંકા છે.